Christer George

Christer George (født 11. august 1979 og oppvokst på Ammerud i Oslo) er midtbane/angrepsspiller i fotball. Han har spilt for klubbene Grei, Skeid, Rosenborg, Córdoba (Spania), AGF Århus (Danmark) og Strømsgodset. I perioden i Rosenborg ble George norsk seriemester fire ganger og spilte fire sesonger i Mesterligaen.

George spilte juniorfotball i Skeid og debuterte i Tippeligaen for klubben som 17-åring i 1997. I 1998 gikk han til Godset, midtveis i 2000-sesongen ble han solgt til Rosenborg for rekordsummen 11 millioner kroner etter å ha vært toppscorer i 1. divisjon. I 2003/04 gikk han på lån til den spanske fotballklubben fra Córdoba, før han i 2005 endte i danske AGF Århus. Etter halvannen sesong i Danmark, forlot han AGF da 2005/06-sesongen endte med nedrykk.

Fra 2006 var han tilbake i Strømsgodsetdrakta etter å ha vært AGFs toppscorer med syv mål i sin siste sesong for klubben. Han var en sterk bidragsyter da Godset sikret opprykk til Tippeligaen. Stabæk Fotball har vært interessert i George flere ganger, men han ble for dyr både i 2000 og i 2006 April 2009 røk George korsbåndet tre måneder før kontrakten med Strømsgodset gikk ut. Kontrakten med Godset ble aldri fornyet og George var Bosman-spiller. George fikk da et langt skadeavbrekk og slet med å finne seg ny klubb. I 2010 ble det kjent at han var på vei til den danske førstedivisjonsklubben Fredericia.

Christer George har en tvillingbror, Michael, og er født av norsk mor og far fra Trinidad og Tobago.

George gikk på Idrettsfag ved Bjerke videregående skole fra 1995 til 1998.

Utmerkelser 
Vinner av Tippeligaen

2001, 2002, 2003, 2004

Karriere som utenlandsproff 

* Kun seriekamper.

Musikk

SCN (So-Called Negroes) 
Christer George og brødrene hans, Eric, Michael, alle fra Ammerud i Oslo, er hiphop-gruppa So-Called Negroes (SCN). Gutta vokste opp med farens samling av vinyl plater med artister som Stevie Wonder, Bobby Womack og BB King. Christer begynte selv å skrive rim sammen med tvillingbroren Michael allerede i 12-årsalderen. Gruppa har gitt ut to album, debutalbumet Oslonian Underdogs og det siste Inside Out. De har hatt problemer med å følge opp med fullt band på konserter og spillejobber på grunn av Christers fotballkarrière.

Navnet på gruppa var Christers idé, og et tatt fra Malcolm Xs talemåte for å poengtere at afroamerikanere ikke er «negre». For tre mørkhudede brødre oppvokst i et hvitt land er tekstene ikke uventet politisk inspirerte, og rasisme var et gjennomgående tema i Oslonian Underdogs. Oppfølgeren Inside Out blir omtalt som en «feelgood»-plate.

SCN har samarbeidet med Kåre & The Cavemen, både på senen og på det siste albumet Inside Out.

I 2008 gjorde George comeback som rapartist for gruppen Fall Back, sammen med Victor og Amazone fra den oppløste rapgruppa Da Dons, og raperen Akash.

Musikkprodusent 
I tillegg til å være rap artist har George også hatt ett utpreget talent for musikkproduksjon. Han begynte å produsere hiphop-beats etter å ha sett sine to brødre produsere låter til SCN. Inspirert av legendariske hiphop-produsenter som Dj Premier og Dr Dre begynte George å bruke all sin fritid til å produsere musikk. Det førte til samarbeid med en rekke artister og band i morsk hiphop. Under navnet Christ (Chraaist) gjorde han seg bemerket på mange spennende prosjekter. I 2007 produsert han 3 spor på Gatekunst Ep'en med artister som Karpe Diem, Minoritet1, Mørk Atmosfære. Samme år produserte han også 3 spor på debutalbumet til den norske rapper'n Amazone "All I Ever Had". I 2008 produsert George en låt på "Gull og grønne skoger", debutplata til duoen Erik og Kriss. Han produserte også to låter på albumet til Emir & Lillebror "99% Ærlig" dette året. I tillegg til dette produserte han en rekke låter til ulike mixtapes og flere Gatekunst utgivelser.

George flyttet til New York etter at han la opp som profesjonell fotballspiller sommeren 2010. I New York ble han gjennforent med en tidligere lagkamerat fra Rosenborg Jan Gunnar Solli som da spilte for New York Red Bulls. Solli er en av Norges fremste house Dj-er og spilte ukentlig på en rekke av de beste klubbene i NYC. Sammen begynte de å remix og produsere house låter. Første utgivelse ble en låt med Carolyn Harding "Sweet Romance" som er en tribute til Donna Summer. Første singel "Breaking Daylight" featuring Errol Reid (kjent fra Axwells "Nothing but love 4 you") ble i 2013 utgitt på Sweet Harmony som er ett norsk house label. Året etter i 2014 fulgte duoen opp med sin andre singel "Signs of life" feat. Eric Turner (kjent fra Tinie Tempahs "Written in the stars"). Låten ble spilt på radio NRJ hele sommeren og introduserte duoen kommersielt. Gutta produserte også Ludvig Antonio sin låt "Erre herre er party" som 8-åringen fremførte under den Norske utgaven av Melodi Grand Prix i 2014.

Recording Engineer 
George flyttet i 2010 til New York for å følge drømmen om å jobbe som audio engineer i USA. Han studerte ved Insitute of Audio Research  (IRA). Etter å ha tatt diplom med honours degree i audio recording og production program begynte han å jobbe hos Platinum Sound Recording Studios på Manhattan i New York. Studioet eies og drives av Jerry Wonda som er en Grammy Award winning produsent. Der jobbet George hver dag med artister som bl.a Ashanti, Ne-Yo, Busta Rhymes, Mary J. Blige, Sean Kingston, Wyclef. Han møtte også sitt store rap idol Jay-Z en dag på jobb. Under tiden sin hos Platinum Sound jobbet George med den Australske produsent duoen Twice As Nice Productions. De ble de gode venner og George ble tilbudt å jobbe med de på permanent basis. Sammen flyttet de til Los Angeles hvor de for alvor begynte å jobbe for å slå igjennom i musikk verden. Den første gjennombruddet kom med Tiesto låten "Wasted" feat. Matthew Koma som nådde #3 på hitlistene i UK. Samtidig som George jobbet som engineer for Twice As Nice jobbet han også som Recording Engineer for Sony/ATV Music Publishing i LA. Han holdt til i ett kommersielt studio i Hollywood ved navnet Paramount Recording Studios. Der jobbet han med noen av verdens mest anerkjente artister, produsenter, låtskrivere og musikere. Han var også Natasha Bedingfield sin personlige recording engineer en lengre periode i LA.

Mix Engineer 
Madh " Sayonara" Sony/BMG. Singelen nådde #2 på den italienske hit singel listen, og ble sertifisert platina av musikk federationen til den italienske musikkindustrien.

Se også 
 Liste over kjente elever ved Bjerke videregående skole

Referanser

Eksterne lenker 
 
 Fotball.Adressa.no

Norske fotballspillere i Danmark
Norske fotballspillere i Spania
Fotballspillere for Skeid Fotball
Fotballspillere for Rosenborg BK
Fotballspillere for Aarhus GF
Fotballspillere for Strømsgodset TF
Fotballspillere for Córdoba CF
Norske tvillinger
Personer fra Oslo
Fødsler i 1979
Nordmenn av trinidadisk‌ opphav
Plateprodusenter